R. Kelly

Robert Sylvester «R.» Kelly (født 8. januar 1967 i Chicago i USA) er en amerikansk R&B-artist, låtskriver, plateprodusent og straffedømt sexforbryter. Han er blitt tiltalt for en rekke forhold, deriblant besittelse av barnepornografi og kjønnslig omgang med mindreårige. Han ble i juni 2022 dømt til 30 års fengsel.


== Karrière ==
Han har opptrådt siden seint i 1980-årene, og debuterte med gruppa Public Announcement og albumet Born into the '90s i 1992. Året etter lanserte han soloalbumet 12 Play, som hadde sanger som «Sex Me (Pt. 1)», «Your Body's Callin» og hiten «Bump N' Grind».
Ifølge Recording Industry Association of America (RIAA) er Kelly en av de mestselgende artistene i USA. Hans andre soloalbum, R. Kelly, solgte fem millioner eksemplarer, med singler som You Remind Me of Something, I Can't Sleep (Baby If I). I 1995 ble han låtskriver for R&B gruppa Changing Faces og popartisten Janet Jackson. Han produserte også remixen av Jacksons 1994 superhit «Any Time, Any Place». Kelly samarbeidet også med Michael Jackson som låtskriver og co-produsent på singelen You Are Not Alone. 
I 1996 kom hiten «I Believe I Can Fly». Sangen gikk rett inn på andreplass på Topp 100-lista i USA og som nummer én på britiske hitlister. I 1998 mottok Kelly tre Grammy-priser for «I Believe I Can Fly», beste R&B-sang, beste mannlige R&B-vokalist, og beste sang fra et soundtrack. Samme år kom Kellys tredje albumet, R, som ble en stor suksess og blant annet inneholdt sangen «I'm Your Angel», en duett med Celine Dion som toppet den amerikanske topp 100-lista i seks uker. Albumet R mottok åtte ganger platina av RIAA.I 2002 kom The Best of Two Worlds-albumet der Kelly samarbeidet med Jay-Z; albumet gikk inn på andreplass på popalbumlistene i USA. I 2013 kom albumet Black Panties, etterfulgt av The Buffet i 2015 og 12 Nights of Christmas i 2016.
I 2012 ble selvbiografien Soulacoaster: The Diary of Me utgitt, skrevet av Kelly og David Ritz.


== Diskografi ==


=== Studioalbum ===
1993: 12 Play
1995: R. Kelly
1998: R.
2000: TP-2.com
2003: Chocolate Factory
2004: Happy People/U Saved Me
2005: TP.3 Reloaded
2007: Double Up
2009: Untitled
2010: Love Letter
2012: Write Me Back
2013: Black Panties
2015: The Buffet
2016: 12 Nights of Christmas


=== Samarbeidsalbum ===
1992: Born into the 90's (med Public Announcement)
2002: The Best of Both Worlds (med Jay-Z)
2004: Unfinished Business (med Jay-Z)


== Bøker ==
R. Kelly; David Ritz (2012). Soulacoaster: The Diary of Me (engelsk). New York: SmileyBooks. ISBN 978-1-4019-2835-3. OCLC 155836592. 


== Privatliv ==

Kelly ble født i Chicago i 1967, som tredje barn i en søskenflokk på fire. Moren oppdro barna alene, ettersom Kellys far var stort sett fraværende. Kelly sang i kirkekoret fra han var åtte, og var tidlig interessert i musikk og basketball. 
I 1994 hjalp han det unge R&B-talentet Aaliyah med sitt debutalbum, Age Ain't Nothing But a Number, som solgte to ganger til platina med singler som «Back and Forth» og «At Your Best». Samme år, etter å ha forfalsket den da 15 år gamle Aaliyas fødselsattest, giftet Kelly seg med henne. I 1995 avslørte Vibe Magazine giftermålet og det ble kjent ugyldig. I 1996 giftet han seg med bakgrunnsdanseren sin, Andrea Lee, og sammen fikk de tre barn. I 2005 ble han ilagt besøksforbud etter at han skal ha fysisk mishandlet henne. De ble skilt i 2009, men hun beholdt etternavnet Kelly som hun tok da de ble gift.Kelly har gjentatte ganger blitt anklaget for seksualforbrytelser, der de mest alvorlige anklagene har dreid seg om ekteskapet med Aaliyah i 1994, påstander fra 2002 om en video som skal vise Kelly urinere på en mindreårig jente, og påstander fra 2017 om at Kelly holder unge kvinner fanget i en form for kult.11. juli 2019 ble Kelly arrestert, anklaget for blant annet menneskehandel. I retten 16. juli sa han seg ikke skyldig i de i alt 13 tiltalepunktene. Han ble nektet løslatelse mot kausjon.


== R. Kelly i media ==
2018: R Kelly: Sex, Girls and Videotape – Dokumentar (BBC Three)
2018: R. Kelly: The Sex Scandal Continues – Dokumentar (BBC Three)
2019: Surviving R. Kelly – Dokumentarserie i seks deler (Lifetime)


== Referanser ==


== Eksterne lenker ==
(en) Offisielt nettsted 
(en) R. Kelly – kategori av bilder, video eller lyd på Commons 
(en) R. Kelly på Apple Music 
(en) R. Kelly på Discogs 
(en) R. Kelly på Discogs 
(en) R. Kelly på MusicBrainz 
(en) R. Kelly på SoundCloud 
(en) R. Kelly på Spotify 
(en) R. Kelly på Songkick 
(en) R. Kelly på Last.fm 
(en) R. Kelly på Genius — sangtekster 
(en) R. Kelly på AllMusic 
(en) R. Kelly på Internet Movie Database 
(en) R. Kelly på AllMovie 
(en) R. Kelly hos Rotten Tomatoes 
(en) R. Kelly hos The Movie Database